OpenLLM-France/wikimedia huggingface dataset:
# Richard Gendall

Richard Gendall (Penzance, 12 d'abril de 1924 - Liskeard, 12 de setembre de 2017) fou un expert i activista de la llengua còrnica. És conegut principalment per ser el creador de la varietat de còrnic reviscolat Modern Cornish/Curnoack Nowedga, durant els anys 80. Fundà l'organització Teer ha Tavaz per tal de promoure aquesta varietat de la llengua. Estigué implicat en la Universitat d'Exeter.
Gendall va recórrer als registres més actuals de la llengua, com per exemple, els escrits de John i Nicholas Boson del segle xviii. Dedicà una atenció especial a la tradició oral, perviscuda en el temps a través del dialecte propi de Cornualla. La seva obra Practical Dictionary of Modern Cornish és el fruit de 15 anys de recerca, i recull unes 10.000 entrades començant a partir de 1504, data de l'última gran obra còrnica medieval.
Fou músic folk i realitzà diversos enregistraments conjuntament amb Brenda Wootton. També escrigué poesia en llengua còrnica, amb el nom bàrdic Gelvinak.

## Bibliografia

* Kernewek Bew (Living Cornish). 1972
* The Pronunciation of Cornish. Teere ha Tavaz, Mahunyes, 1991.
* A Students' Grammar of Modern Cornish. Cussel an Tavas Kernuack, Mahunyes, 1991.
* 1000 Years of Cornish (Second Edition). Teere ha Tavaz, Mahunyes, 1994
* Dictionary of Modern Cornish. Teere ha Tavaz, Mahunyes, 1992-1997.
* Tavaz a Ragadazow – The Language of my Forefathers. Teer ha Tavaz, Mahunyes. 2000.
* Practical Modern Cornish. Teer ha Tavaz, Mahunyes. 2003.
* The Language of our Cornish Forefathers. Cornish Language Partnership. 2009.

## Referències

* ↑ «Teer ha Tavaz». Arxivat de l'original el 15 de desembre 2017. [Consulta: 16 desembre 2017].
* ↑ «Lexicon brings ancient words back to life» (en anglès). The Independent, 09-08-1997.
* ↑ «Discogs - Richard Gendall».

## Enllaços externs

* Desky Kernowek - Curs de Modern Cornish
* Desky Kernôwek Bew - Curs en Modern Cornish
# Concert per a piano i orquestra de corda (Schnittke)

El Concert per a piano i orquestra de corda, op. 136, fou compost pel compositor rus Alfred Schnittke el 1979 en un sol moviment. Es va estrenar a la Gran Sala de la Filharmònica de Leningrad el 10 de desembre de 1979 pel seu dedicat Vladímir Krainev com a solista i Aleksandr Dmítriev com a director de la secció de corda de l'Orquestra Filharmònica. Malgrat la seva estructura, la peça es considera el tercer concert per a piano del compositor si es consideren les seves quatre obres de piano concertants. Krainev també va fer el primer enregistrament de l'obra el 1984, amb l'Orquestra de Cambra de Lituània, dirigida per Saulius Sondeckis.

## Estructura

El concert, amb una durada aproximada de 23 minuts, està estructurat en un únic moviment:
* Moderato – Andante – Maestoso – Allegro – Tempo di Valse – Moderato – Maestoso – Moderato – Tempo primo

## Enregistraments

* 1984: Vladímir Krainev · Saulius Sondetskis · Orquestra de Cambra de Lituània
* 1987: Roland Pöntinen · Lev Markiz · Stockholm Chamber Orchestra
* 1988: Vladímir Krainev · Vladímir Spivakov · Moscow Virtuosi
* 1991: Viktoria Postnikova · Guennadi Rojdéstvenski · London Sinfonietta
* 1993: Israela Margalit · Donald Barra · Moscow Philharmonic Orchestra
* 1994: Emma Schmidt · Gunter Neuhold · Badische Staatskapelle Karlsruhe
* 1994: Hana Dvoráková · Guennadi Rojdéstvenski · Orquestra Filharmònica Txeca
* 1995: Veronika Reznikovskaia · Arcady Shteinlukht · Orquestra de Cambra Mozarteum de Sant Petersburg
* 1997: Aleksei Volkov · Vassili Sinaiski · Orquestra Filharmònica de Moscou
* 1997: Ralf Gothoni · Ralf Gothoni · Orquestra de l'Acadèmia Sibelius
* 1997: Ígor Khudolei · Valeri Polianski · Orquestra Simfònica Estatal de Rússia
* 2004: Aleksandr Ghindin · Vladímir Spivakov · Moscow Virtuosi
* 2005: Viktoria Liubitskaia · Mark Gorenstein · Orquestra Estatal de l'Acadèmia de Rússia
* 2018: Paul Lewis · Aleksandr Polianitxko · BBC Scottish Symphony Orchestra

## Referències

* 1 2 «Partitura» (en anglès). Compozitor. [Consulta: 14 febrer 2021].
* 1 2 «Catàleg d'obres d'Alfred Schnittke» (en anglès). Sikorski Musikverlage Hamburg. Arxivat de l'original el 9 de novembre 2022. [Consulta: 15 febrer 2021].
* ↑ «Dades de l'estrena» (en alemany). Sikorski. [Consulta: 14 febrer 2021].
* ↑ Proshayev, Denys. «Ressenya del disc». Fanfare Magazine, Maig/Juny 2015. [Consulta: 13 febrer 2021].
* ↑ «Enregistraments» (en anglès). Discogs. [Consulta: 15 febrer 2021].
# Rioja Baixa

La Rioja Baixa és la regió més oriental de la comunitat autònoma de La Rioja (Espanya). Comprèn els municipis situats al marge de les lleres dels rius Cidacos, Linares, Añamaza i Alhama, és a dir, les comarques d'Alfaro, Arnedo, Calahorra i Cervera. La regió limiten al nord amb el marge dret del riu Ebre, a l'est amb les províncies de Navarra i Saragossa, al sud amb la Sierra de la Hayeda de Santiago i la Sierra d'Achena, on comença la província de Sòria, i a l'oest amb la Sierra de la Hez on comença la Rioja Mitjana.

## Municipis
### Vall
#### Alfaro

* Aldeanueva de Ebro
* Alfaro
* Rincón de Soto

#### Arnedo

* Arnedillo (Santa Eulalia Somera)
* Arnedo (Turruncún)
* Bergasa (Carbonera)
* Bergasillas Bajera (Bergasillas Somera)
* Cornago (Valdeperillo)
* Enciso (El Villar de Enciso, Garranzo, La Escurquilla, Las Ruedas de Enciso, Navalsaz, Poyales, Valdevigas)
* Grávalos
* Herce
* Munilla (Antoñanzas, La Monjía, La Santa, Peroblasco, Ribalmaguillo, San Vicente de Munilla)
* Muro de Aguas (Ambas Aguas o Entrambas Aguas)
* Préjano
* Quel
* Santa Eulalia Bajera
* Villarroya
* Zarzosa

#### Calahorra

* Autol
* Calahorra (Murillo de Calahorra)
* El Villar de Arnedo
* Pradejón
* Tudelilla

### Sierra
#### Cervera

* Aguilar del Río Alhama amb el llogarret d'Inestrillas
* Cervera del Río Alhama amb els barris i llogarrets de (Cabretón, Rincón de Olivedo o Las Casas, Valdegutur, Valverde, Ventas de Baños o Las Ventas de Cervera
* Igea
* Navajún
* Valdemadera

## Vegeu també

* Comarques de la Rioja
* Rioja Mitjana
* Rioja Alta
# Riojasaure

El riojasaure (Riojasaurus, "llangardaix de Rioja") és un gènere de dinosaure prosauròpode herbívor que rep el nom de la província de La Rioja, a l'Argentina, on fou trobat per José Bonaparte. Va viure durant el Triàsic superior i podia arribar als 10 metres de longitud. El riojasaure és l'únic riojasàurid conegut que va viure a Sud-amèrica.

## Referències

* ↑ "Riojasaurus." In: Dodson, Peter & Britt, Brooks & Carpenter, Kenneth & Forster, Catherine A. & Gillette, David D. & Norell, Mark A. & Olshevsky, George & Parrish, J. Michael & Weishampel, David B. The Age of Dinosaurs. Publications International, LTD. p. 41. ISBN 0-7853-0443-6
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Rima falsa

La rima falsa és aquella que sembla per l'escrit que rimi, però que no ho fa per la fonètica. En català acostumen a basar-se en la essa sonora i en el grau d'obertura de les vocals E i O. Així, dos versos poden semblar que rimin perquè gràficament la terminació és la mateixa, tanmateix en pronunciar-ho, una vocal és oberta i l'altra tancada. Les rimes falses no són buscades per l'autor, es produeixen per un desconeixement del codi o a vegades per confusions dialectals.

## Referències

* ↑ «Resum de mètrica catalana». [Consulta: 24 desembre 2021].

## Vegeu també

* Rima visual
# Coll de la Llosa

«Coll de la Llosa» té aquests significats:
* Coll de la Llosa: coll de muntanya entre els termes comunals de Bulaternera, Casafabre i Sant Miquel de Llotes, tots tres de la comarca del Rosselló
* Coll de la Llosa: coll de muntanya entre els termes comunals d'Escaró i de Nyer, tots dos de la comarca del Conflent
* Coll de la Llosa: coll de muntanya i estació d'esquí entre els termes comunals de la Llaguna i Aiguatèbia i Talau, tots dos de la comarca del Conflent
* Coll de la Llosa: coll de muntanya entre els termes comunals de Queixàs i Sant Miquel de Llotes, tots dos de la comarca del Rosselló.
# Coll de la Lloseta

El Coll de la Lloseta és una collada dels contraforts nord-orientals del Massís del Canigó, a 1.063,7 metres d'altitud, en el terme comunal de Vernet, a la comarca del Conflent, de la Catalunya del Nord. Està situada a la zona central del terme de Vernet, al nord-oest del Bosc de la Vila, en el contrafort que des del Pic del Bosc de la Vila davalla cap al nord-oest. Hi passa el camí de muntanya que mena a la zona sud-est del terme de Vernet, anomenat Camí del Bosc de la Vila.

## Referències

* ↑ El Coll de la Lloseta en els ortofotomapes de l'IGN
# Coll de la Mandra

El Coll de la Mandra és una collada dels contraforts nord-orientals del Massís del Canigó, a 1.282,5 metres d'altitud, en el límit dels termes comunals de Pi de Conflent i de Saorra, tots dos a la comarca del Conflent, de la Catalunya del Nord. Està situat a l'extrem nord-est del terme de Pi de Conflent i al sud-est del de Saorra. És al nord de la Gavatxona i del Solà de Tonet, del terme de Pi de Conflent, i al sud de Marquirols, del de Saorra.

## Referències

* ↑ El Coll de la Mandra en els ortofotomapes de l'IGN
# Ritz (cràter)

Ritz és un cràter d'impacte situat a la cara oculta de la Lluna. Està situat just una mica més enllà dels llimbs oriental. Aquesta part de la superfície lunar de vegades es pot veure des de la Terra en condicions favorables de libració i de llum solar. El cràter es troba al nord-oest del prominent cràter Sklodowska.
* Localització de Ritz (centre de la imatge)
* Cràters satèl·lit
* La sortida de la Terra sobre el cràter Ritz. Fotografia feta bord de l'Apollo 17
És una formació de cràters molt desgastada i erosionada que no ha conservat la major part de la seva estructura original. La vora exterior és una carena circular irregular que envolta el sòl interior, amb un parell de petits impactes a la part occidental. El cràter satèl·lit Ritz B està gairebé unit a la vora exterior del sector nord-est.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Ritz.
| Ritz | Coordenades | Diàmetre |
| B | 13° 42′ S, 92° 48′ E﻿ / ﻿13.7°S,92.8°E﻿ / -13.7; 92.8﻿ (Ritz B) | 26 km |
| J | 16° 00′ S, 92° 54′ E﻿ / ﻿16.0°S,92.9°E﻿ / -16.0; 92.9﻿ (Ritz J) | 11 ;km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Rincón de Soto

Rincón de Soto és un municipi situat en la comarca d'Alfaro, de La Rioja (Espanya).

## Agermanaments

* Sent Vincenç de Tiròssa

## Personatges il·lustres

* Juan Antonio Llorente, erudit del segle XVIII
* Fernando Llorente Torres, jugador de futbol de l'Athletic Club de Bilbao

## Enllaços externs

* Ajuntament de Rincón de Soto Arxivat 2020-07-22 a Wayback Machine.
* Web de La Ratonera, amb contingut sobre Rincón de Soto Arxivat 2007-10-27 a Wayback Machine.
# Rimersburg

Rimersburg és una població dels Estats Units a l'estat de Pennsilvània. Segons el cens del 2000 tenia 1.051 habitants.

## Demografia

Segons el cens del 2000, Rimersburg tenia 1.051 habitants, 447 habitatges, i 292 famílies. La densitat de població era de 1.159,4 habitants/km².
Dels 447 habitatges en un 30,6% hi vivien nens de menys de 18 anys, en un 45,4% hi vivien parelles casades, en un 15% dones solteres, i en un 34,5% no eren unitats familiars. En el 32,4% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,4% tenia menys de 18 anys, un 9,4% entre 18 i 24, un 26,1% entre 25 i 44, un 21,4% de 45 a 60 i un 18,7% 65 anys o més.
L'edat mediana era de 37 anys. Per cada 100 dones de 18 o més anys hi havia 77,5 homes.
La renda mediana per habitatge era de 23.155 $ i la renda mediana per família de 31.417 $. Els homes tenien una renda mediana de 27.500 $ mentre que les dones 17.083 $. La renda per capita de la població era de 12.549 $. Entorn del 15,9% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rimersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rimersburg». American Fact Finder. Oficina del Cens dels Estats Units, 12-01-2010.
# Combee Settlement

Combee Settlement és una concentració de població designada pel cens dels Estats Units a l'estat de Florida. Segons el cens del 2000 tenia 5.436 habitants.

## Demografia

Segons el cens del 2000, Combee Settlement tenia 5.436 habitants, 2.193 habitatges, i 1.429 famílies. La densitat de població era de 990 habitants per km².
Dels 2.193 habitatges en un 28,5% hi vivien nens de menys de 18 anys, en un 45,2% hi vivien parelles casades, en un 13,8% dones solteres, i en un 34,8% no eren unitats familiars. En el 26,8% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,6% tenia menys de 18 anys, un 8,8% entre 18 i 24, un 29,8% entre 25 i 44, un 23,4% de 45 a 60 i un 13,4% 65 anys o més.
L'edat mediana era de 36 anys. Per cada 100 dones de 18 o més anys hi havia 97,7 homes.
La renda mediana per habitatge era de 30.923 $ i la renda mediana per família de 35.532 $. Els homes tenien una renda mediana de 26.523 $ mentre que les dones 21.267 $. La renda per capita de la població era de 14.461 $. Entorn del 14,4% de les famílies i el 19,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Combee Settlement». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Combee Settlement». American Fact Finder. Oficina del Cens dels Estats Units, 12-01-2010.
# Combinació

«Combinació» té aquests significats:
* Combinació o coeficient binomial, en combinatòria coeficient de qualsevol dels termes del polinomi que resulta de desenvolupar el binomi de Newton
* Combinació lineal, en àlgebra
* Combinació química
* Combinació (escacs), tema tàctic en escacs
* Combinació (indumentària), una peça de roba interior femenina de cos sencer.
Viccionari
# Katsuō-ji

Katsuō-ji (勝尾寺) és un temple budista a la ciutat de Minō, al nord d'Osaka, al Japó.

## Història

Segons un fulletó distribuït al temple, el seu nom original és Miroku-ji i va ser erigit l'any 765 per dos monjos, Zenchu i Zensan. El nom de Katsuō-ji li va ser donat per l'emperador Seiwa.
Com molts altres temples, Katsuō-ji va patir un incendi a finals del segle XII, el 1184.
És el pas 23 del pelegrinatge de Kansai Kannon.

## Particularitat de Katsuō-ji

El caràcter 勝 (katsu) significa sobretot "guanyar". Els visitants d'aquest temple poden comprar figuretes de Daruma que contenen missatges de bona (o mala) fortuna. Després poden tornar i deixar el seu Daruma en algun lloc del temple (si el desig es concedeix).

## Referències

* ↑ このサイトの持ち主. «勝運祈願・水子供養・人形供養・大阪観光 ::: 西国二十三番札所 勝尾寺» (en japonès). [Consulta: 2 abril 2022].
# Katsuyoshi Shinto

Katsuyoshi Shinto (Hiroshima, Prefectura d'Hiroshima, 15 de setembre de 1960) és un futbolista japonès que disputà quinze partits amb la selecció japonesa.

## Enllaços externs

* National Football Teams
* Japan National Football Team Database
# Katteni Kaizō

Katteni Kaizō (かってに改蔵, lit. 'Kaizō, l'arbitrari') és un manga creat per Kôji Kumeta i publicat a la revista Weekly Shōnen Magazine i després a la revista Weekly Shonen Sunday. El manga tingué una segona edició recopilada en 14 volums l'any 2011 per l'aniversari dels 20 anys de Kumeta com a autor de manga i fou adaptat a un anime (OVA) el 2011. Fou publicat a Espanya per Ivrea del 2003 al 2011 amb el títol Las guarradas de Kaizo.

## Història

El protagonista Katsu Kaizo era un estudiant d'un institut per a genis que es tornà idiota i boig després que la seua amiga de la infància Natori Umi el va ferir al cap. Les idees boges de Kaizo provocaren una explosió a l'institut per a genis fent que tancara. Els seus companys aleshores venen per revenja després d'uns anys causant que Kaizo, Umi i altres membres del Club de Ciències visquen situacions estranyes.

## Edicions a Espanya

* Kumeta, Kohji; GÓMEZ SANZ, Agustín (trad.). Katteni Kaizo; Las guarradas de Kaizo. Barcelona; Buenos Aires: Ivrea, 2003-2010. ISBN 987-1071-85-X. (vol. 1-26)

## Referències

* 1 2 «Katteni Kaizô». FilmAffinity. [Consulta: 4 agost 2015].
* ↑ «Hayate, Negima Films Double-Billed on August 27 (Updated)». Anime News Network, 14-05-2011 [Consulta: 4 agost 2015].
* ↑ Loo, Egan. «Hayate, Negima Films Double-Billed on August 27 (Updated)» (en anglès). Anime News Network, 14-05-2011. [Consulta: 26 setembre 2024].
* ↑ Loo, Egan. «Katteni Kaizō Manga by Zetsubō's Kumeta Gets Anime» (en anglès). Anime News Network, 13-01-2011. [Consulta: 26 setembre 2024].
* 1 2 «Katteni Kaizo [Texto impreso]». Catálogo de la Biblioteca Nacional de España. [Consulta: 4 agost 2015].
# Copa del Món de ciclisme de 1999

La Copa del Món de ciclisme de 1999 fou l'11a edició de la Copa del Món de ciclisme. Va estar formada per 10 curses disputades entre març i octubre de 1999 i fou guanyada pel belga Andrei Txmil.

## Calendari

| Data | Cursa | País | Vencedor | Equip del vencedor |
| 20 de març | Milà-Sanremo | Itàlia | Andrei Txmil (BEL) | Lotto-Mobistar |
| 4 d'abril | Tour de Flandes | Bèlgica | Peter Van Petegem (BEL) | TVM |
| 11 d'abril | París-Roubaix | França | Andrea Tafi (ITA) | Mapei-Quick Step |
| 18 d'abril | Lieja-Bastogne-Lieja | Bèlgica | Frank Vandenbroucke (BEL) | Cofidis |
| 24 d'abril | Amstel Gold Race | Països Baixos | Michael Boogerd (NED) | Rabobank |
| 8 d'agost | Clàssica de Sant Sebastià | Espanya | Francesco Casagrande (ITA) | Vini Caldirola |
| 15 d'agost | HEW Cyclassics | Alemanya | Mirko Celestino (ITA) | Team Polti |
| 22 d'agost | Campionat de Zuric | Suïssa | Grzegorz Gwiazdowski (POL) | Cofidis |
| 3 d'octubre | París-Tours | França | Marc Wauters (BEL) | Rabobank |
| 16 d'octubre | Giro de Llombardia | Itàlia | Mirko Celestino (ITA) | Team Polti |

## Classificacions finals
### Classificació individual

| Pos. | Ciclista | Equip | Punts |
| 1 | Andrei Txmil (BEL) | Lotto-Mobistar | 299 |
| 2 | Michael Boogerd (NED) | Rabobank ProTeam | 238 |
| 3 | Franck Vandenbroucke (BEL) | Cofidis | 166 |
| 4 | Peter Van Petegem (BEL) | TVM | 153 |
| 5 | Markus Zberg (SUI) | Rabobank ProTeam | 145 |
| 6 | Johan Museeuw (BEL) | Mapei-Quick Step | 138 |
| 7 | Paolo Bettini (ITA) | Mapei-Quick Step | 137 |
| 8 | Zbigniew Spruch (POL) | Lampre-Daikin | 131 |
| 9 | Léon van Bon (NED) | Rabobank ProTeam | 123 |
| 10 | Marc Wauters (BEL) | Rabobank ProTeam | 107 |

### Classificació per equips

| Pos. | Equip | Punts |
| 1 | Rabobank ProTeam | 94 |
| 2 | Mapei-Quick Step | 89 |
| 3 | Lotto-Mobistar | 73 |
| 4 | Lampre-Daikin | 54 |
| 5 | Polti | 50 |

## Enllaços externs

* Resultats de la Copa del Món de ciclisme de 1999 Arxivat 2010-11-02 a Wayback Machine.
* Classificació individual i per equips a memoire-du-cyclisme.net Arxivat 2009-10-16 a Wayback Machine.
# Copa del Món de ciclisme de 1994

La Copa del Món de ciclisme de 1994 fou la 6a edició de la Copa del Món de ciclisme.

## Calendari

| Data | Cursa | País | Vencedor | Equip del vencedor |
| 19 de març | Milà-Sanremo | Itàlia | Giorgio Furlan | Gewiss - Ballan |
| 3 d'abril | Tour de Flandes | Bèlgica | Gianni Bugno | Polti |
| 10 d'abril | París-Roubaix | França | Andrei Txmil | Lotto |
| 17 d'abril | Lieja-Bastogne-Lieja | Bèlgica | Ievgueni Berzin | Gewiss - Ballan |
| 23 d'abril | Amstel Gold Race | Països Baixos | Johan Museeuw | GB - MG Maglificio |
| 6 d'agost | Clàssica de Sant Sebastià | Espanya | Armand De Las Cuevas | Castorama |
| 15 d'agost | Leeds International Classic | Regne Unit | Gianluca Bortolami | Mapei - Clas |
| 21 d'agost | Campionat de Zuric | Suïssa | Gianluca Bortolami | Mapei - Clas |
| 2 d'octubre | París-Tours | França | Erik Zabel | Telekom - Eddy Merckx |
| 8 d'octubre | Giro de Llombardia | Itàlia | Vladislav Bóbrik | Gewiss - Ballan |

## Classificacions finals
### Classificació individual

| Posició | Ciclista | Equip | Punts |
| 1 | Gianluca Bortolami | Mapei - Clas | 151 |
| 2 | Johan Museeuw | GB - MG Maglificio | 125 |
| 3 | Andrei Txmil | Lotto | 115 |
| 4 | Claudio Chiappucci | Carrera Jeans | 89 |
| 5 | Giorgio Furlan | Gewiss - Ballan | 87 |
| 6 | Lance Armstrong | Motorola | 80 |
| 7 | Gianni Bugno | Polti | 63 |
| 8 | Erik Zabel | Telekom - Eddy Merckx | 50 |
| 9 | Franco Ballerini | Mapei - Clas | 50 |
| 10 | Bruno Cenghialta | Gewiss - Ballan | 45 |

### Classificació per equips

| Posició | Equip | Punts |
| 1 | GB - MG Maglificio | 89 |
| 2 | Motorola | 53 |
| 3 | Gewiss - Ballan | 51 |
| 4 | Mapei - Clas | 45 |
| 5 | TVM | 41 |

## Enllaços externs

* Resultats de la Copa del Món de ciclisme de 1994 Arxivat 2016-05-27 a Wayback Machine.
* Classificaó individual i per equips a memoire-du-cyclisme.net Arxivat 2010-07-26 a Wayback Machine.